tomron87/hebrew-wikipedia-sentences-corpus huggingface dataset:
את השיר האחרון ברשימה, "Tears", חשפה קרפנטר בעצמה בפוסט באינסטגרם שפורסם עם תמונה של רשימת השירים כתובה ביד על נייר מוכתם בנוזל אדום.
קרפנטר הוציאה ב-4 בספטמבר 2025 שיר בונוס מתוך האלבום בשם "Such a Funny Way" כרצועה דיגיטלית באתר הרשמי שלה.
קודם לכן היה השיר זמין רק במהדורת הויניל דלוקס של האלבום.
קרפנטר כתבה כי היא גאה מאוד בשיר, ושעבורה השיר יכול היה לשמש כסיום חלופי לאלבום.
האלבום Man's Best Friend כולל שנים-עשר שירים.
קרפנטר כתבה את האלבום בשיתוף פעולה עם איימי אלן, עמה עבדה גם באלבומים הקודמים Emails I Can't Send ו-Short n' Sweet.
ההפקה נכתבה במשותף עם ג'ק אנטונוף וג'ון ראיין, וכוללת שירים הנעים בין פופ פרוע לבלדות אינטימיות.
האלבום שואב השראה רבה מהפופ האירופי של שנות ה-70 וה-80, במיוחד מלהקת אבבא, וכן מפליטווד מק (האלבום Tusk).
חלק ניכר מהאלבום הוקלט בכלים חיים.
להקת בליצ'רס השתתפה בנגינה, נגן המיתרים בובי הוק תרם כינורות, ונגן הלאפ-סטיל גרג ליס תרם גיטרות וכלי מיתר ייחודיים.
קרפנטר הצהירה כי האלבום "אינו מתאים למאזינים רגישים", מאחר שמילותיו עוסקות במיניות מפורשת, וידויים לא נוחים והומור נועז שנועד לעורר אי-נוחות.
היא גם תיארה את האלבום כ"חגיגה של אכזבה ושברון לב".
היא גם הדגישה שהיא מודה על כך שמעריציה מבינים את השירים כפי שהתכוונה, ושעבורם מדובר באמצעי לביטוי ושחרור.
השיר "Manchild" עוסק בביקורת על גבר ילדותי וחסר אחריות ומתאפיין במבנה לא שגרתי: כל חלק בשיר מולחן במלודיה שונה, עם קצב קאנטרי-רוק.
השיר "Tears" כולל רמיזות מיניות בולטות.
השיר "My Man on Willpower" הוא בסגנון יורודיסקו ומתאר בן זוג מאופק עד כדי פגיעה במערכת היחסים.
השיר "Sugar Talking" מבטא דחייה מדיבור ריק ודרישה למעשים.
השיר "We Almost Broke Up Again Last Night" הוא שיר אקוסטי המתאר מערכת יחסים רעילה ובלתי יציבה.
השיר "Nobody's Son" מפנה את האשמה על כישלון זוגיות כלפי ההורים של בן הזוג.
השיר "Never Getting Laid" נכתב בסגנון עוקצני לאחר פרידה, עם איחולים ציניים לאקס.
השיר "When Did You Get Hot" הוא המנון "גלו-אפ" עם רמיזות לאלים יווניים.
השיר "Go Go Juice" חוזר לסגנון הקאנטרי ומתאר שיכרות שגוררת התקשרויות לאקסים.
השיר "Don't Worry I'll Make You Worry" מתאר משחקי כוח והשפעה רגשית במערכת יחסים.
השיר "House Tour" מתאר דימויים מיניים גלויים תוך שימוש בבית כמטאפורה.
השיר "Goodbye" הוא שיר סיום בסגנון מחווה ללהקת אבבא, עם פרידה חריפה המלווה בהומור ובקללות.
על רצועת הבונוס "Such a Funny Way", הסבירה קרפנטר בריאיון ל-Apple Music 1 כי השיר עוסק בהומור כאמצעי להתמודדות עם קשיים, שלעיתים מועיל ולעיתים פוגע.
הסינגל המוביל, "Manchild", יצא ב-5 ביוני 2025. השיר, המושפע ממוזיקה קאנטרית, נכתב והופק במשותף עם ג'ק אנטונוף ואיימי אלן, שעבדו על אלבומו של קרפנטר, Short n' Sweet (2024), והוא מאמץ טון שובב מבחינה לירית כשהוא מבקר התנהגות גברית לא בוגרת.
ב-10 ביוני יצא וידאו קליפ מילים.
במקביל לצאת האלבום, יצא הקליפ לשיר "Tears".
השיר יצא עם קליפ בהשראת "מופע הקולנוע של רוקי" ומשלב דיסקו בסגנון שנות ה-70 עם מילים ישירות.
האלבום Man's Best Friend זכה לביקורות מעורבות.
באופן כללי ניכרת הסכמה רחבה כי האלבום ממשיך לבסס את קרפנטר כאחת מהכוכבות הבולטות של הפופ, אך הפער בין ההתלהבות מהזהות הבימתית ומהשירים המובילים לבין הביקורת על אי-האחידות המוזיקלית, משתקף היטב במגוון הדעות.
ביקורות חיוביות הדגישו את בשלותה האמנותית של קרפנטר ואת יכולתה לשלב בין פופ מיינסטרימי קליט לבין ליריקה ייחודית, לעיתים קומית ולעיתים מינית במובהק.
מבקרים כג'ייסון ליפשוץ מ"בילבורד", רובין מארי מ-Clash וג'ורג' מונאהן מ"ניו סטייטסמן" ציינו כי האלבום מציב את קרפנטר כאחת מהכוכבות הדומיננטיות של הפופ העכשווי, תוך שמירה על זהות מותג מגובשת והגשה ווקאלית מגוונת.
גם סקוט סטרלינג מ-Consequence, אילייה מ-Ratings Game Music ומייק דהוולד מ-RIFF Magazine הדגישו את השילוב בין הומור, פרובוקציה ושירים קליטים, וציינו לטובה קטעים בולטים דוגמת "Tears", "Manchild", "My Man on Willpower" ו-"Sugar Talking".
חלקם אף תיארו את האלבום כצעד משמעותי נוסף בהתבססותה של קרפנטר ככוכבת פופ בינלאומית.
ביקורת ב"הגרדיאן" שיבחה את שיתוף הפעולה ההדוק עם אנטונוף ואת ההפקה המוקפדת, שהתאפיינה בשימוש בכלים חיים לא שגרתיים (כגון סיטאר, קלווינט ואגוגו), והשוותה את רמת העיבוד לאלבומים קלאסיים של להקות כמו אבבא ופליטווד מק.
עוד הודגשו מבנהו הלא-קונבנציונלי של הסינגל "Manchild" והיכולת להפוך פופ רדיופוני לשאפתני ומורכב, עד כדי כך שאלבומה הקודם תואר כאלבום "בסיסי" לעומתו.
כריס ריצ'רדס מה"וושינגטון פוסט" הדגיש את הפן הקומי של האלבום ותיאר אותו כיצירה "חריפה, שנונה ומשחררת" הדומה במבנה למופע סטנד-אפ.
לדבריו, קרפנטר ממציאה מודל חדש של כוכבות פופ הנשען על הומור כבסיס זהות, תוך הצגת גברים כטיפשים ויהירים באופן סאטירי.
ריצ'רדס שיבח במיוחד את "Manchild", "Tears" ו-"My Man on Willpower", וציין כי האלבום מצליח לשלב בדיחות מוזיקליות מתמשכות עם הפקה קלילה המזכירה את פליטווד מק של שנות ה-80, כשהקול של קרפנטר "טיזינג וערני" ותורם לאפקט ההומוריסטי.
ביקורות שליליות היו פחות נלהבות וטענו כי האלבום אינו עומד בציפיות שנוצרו בעקבות Short n' Sweet.
אדם וייט מ"אינדפנדנט" וויקטוריה סגל מ"הטיימס" הצביעו על אי-אחידות ברמה ועל שירים שנשמעים חפוזים או מחוסרי עומק, בעוד איוון גלאודו מ-Cult Following העניק לאלבום ציון נמוך במיוחד וטען כי מדובר בפופ מלוטש אך צפוי, החסר חדשנות בהשוואה ליוצרות אחרות בז'אנר.
גם הביקורת ב"הטיימס" גרסה כי האלבום אמנם מעורר סערה בשל עטיפתו הפרובוקטיבית, אך המוזיקה עצמה "דקה ושמרנית במפתיע" ואינה מצליחה להצדיק את הממד השערורייתי.
ב-2 בספטמבר 2025 הודיעה ספוטיפיי כי האלבום קבע שיא חדש לשנת 2025 במספר ההאזנות ביום אחד לאלבום של זמרת.
בארצות הברית, קרפנטר זכתה באלבום השני שלה במקום הראשון במצעד האלבומים האמריקאי בילבורד 200 עם Man's Best Friend, שהושק ב-13 בספטמבר 2025. האלבום רשם 366 אלף יחידות שקולות בשבוע הראשון בארצות הברית, מתוכן 224 אלף במכירות מסורתיות – שיא קריירה עבורה.
לזה התווספו 141 אלף יחידות סטרימינג (184.11 מיליון השמעות רשמיות לשירי האלבום), ו-1,000 יחידות ממכירות שירים.
זהו השבוע הגדול ביותר ב-2025 לאלבום של אישה, הן ביחידות כוללות והן במכירות אלבומים.
בכך, קרפנטר מצטרפת להיסטוריה לצד טיילור סוויפט, סיזה ואוליביה רודריגו כזמרות היחידות שהצליחו להכניס לפחות 12 שירים בטופ 40 של הוט 100 בו-זמנית.
בממלכה המאוחדת, דורג האלבום במקום הראשון במצעד האלבומים הרשמי של בריטניה.
זהו אלבומה השני של קרפנטר שמגיע למקום הראשון בבריטניה, לאחר Short n' Sweet משנת 2024 ששהה חמש שבועות בפסגה.
האלבום רשם את שבוע הפתיחה הגדול ביותר לשנת 2025 עבור אמן בינלאומי, עם 85,500 עותקים שנמכרו בשבוע הראשון.
בכך נשבר השיא הקודם של ליידי גאגא עם Mayhem (כ-55,000 עותקים), אך השיא הכללי נשאר בידי סם פנדר עם People Watching (119,000 עותקים).
באוסטרליה, קרפנטר נכנסה להיסטוריה כראשונה שהגיעה למקום הראשון במצעד האלבומים האוסטרלי החדש של ARIA עם האלבום.
+ תאריכי יציאות לאור ופורמטים עבור Man's Best Friendמדינהתאריךפורמטחברת תקליטיםמקורכלל העולם29 באוגוסט 2025הורדה דיגיטלית • הזרמת מוזיקה • תקליטור • תקליט • קלטת שמעאיילנד רקורדס
"Man I Need" (בעברית: "גבר שאני צריכה") הוא שיר של הזמרת-יוצרת הבריטית אוליביה דין.
הוא יצא לאור ב-15 באוגוסט 2025 תחת חברת התקליטים קפיטול רקורדס, והוא משמש כסינגל השלישי מתוך אלבום האולפן השני שלה, The Art of Loving, אשר יצא לאור ב-26 בספטמבר 2025.
השיר, אשר תואר כשיר אהבה חסר פחד, ממשיך את הגישה האנרגטית והשמחה של הסינגלים שקדמו לו, "Nice To Each Other" ו-"Lady Lady".
"Man I Need" נכתב על ידי אוליביה דין, טוביאס ג'סו ג'וניור וזאק נאהום.
נאהום גם הפיק את השיר, בעוד צ'רלי הולמס היה אחראי על המיקס וסיימון פרנסיס על המאסטרינג.
דין השתתפה בנגינה של השיר, כולל פסנתר, גיטרה וסינתיסייזר, ונאהום טיפל בתופים, כלי הקשה ובס.
האלבום The Art of Loving, הכולל את השיר, הוקלט ברובו בסטודיו שהוקם בבית במזרח לונדון, שם חיו האמנים במשך שמונה שבועות.
האלבום כולל 12 רצועות, כאשר "Man I Need" הוא הרצועה השביעית ברשימה.
דין שיתפה כי "Man I Need" הוא "שיר על לדעת איך מגיע לך שיאהבו אותך ולא לפחד לבקש את זה".
היא תיארה את השיר כ"ישיר, סקסי, כיפי!" וציינה כי הוא "נוצר בשביל לרקוד!".
השיר נפתח בפנייה ישירה, והמשמעות שלו ברורה ואינה מורכבת – זהו "בקשה שנאמרה בבירור".
השיר מדגים את הצד ב"אומנות האהבה" שרבים נמנעים ממנו: לבקש בבירור ולאפשר לשמחה להיות חלק מהבקשה.
מבחינה לירית, השיר קורא לצד השני להיות ב"אותו עמוד" ולהפסיק לגרום לה "לקרוא בין השורות".
הפזמון המרכזי כולל את השורה: "Just come be the man I need" (בעברית: "פשוט בוא והיה הגבר שאני צריכה"), ואת השורה: "I kinda like it when you call me wonderful" (אני די אוהבת כשאתה קורא לי נפלאה).
המילה "Talk to me" (דבר איתי) חוזרת על עצמה כמו הזמנה והצבת גבול עדינה.
השיר מסווג כפופ-נשמה מודרני עם אלמנטים של R&B, גוספל וג'אז.
הוא נכנס עם גוון גוספל בזכות אורגן, ואחריו קצב מהיר ובהיר שתופס את הרחבה.
הקצב המניע והווקאל הסול החלק של דין מניעים את השיר.
התחושה המוזיקלית מזכירה את ה"פופ-סול הנוצץ" של שירים כמו "I Wanna Dance with Somebody" של ויטני יוסטון, אך בקצב מעט איטי יותר ובטון הרך יותר של דין.
הוא מתואר כקלאסי וגורם להרגשה טובה.
הווידאו קליפ הנלווה לשיר יצא במקביל לסינגל ובוים על ידי ג'ייק ארלנד.
הצוות היצירתי מאחורי הקליפ הוא אותו צוות שעבד על הקליפים לסינגלים הקודמים "Lady Lady" ו-"Nice To Each Other".
הקליפ החדש מתואר כ"סרטון אחות" סגנוני ל-"Nice To Each Other".
הקונספט של הווידאו הוא פשוט: הוא מתרחש במתחם צילומים כאשר דין נמצאת במרכז.
היא "מנהלת דיון" באשר למראה הגבר המושלם עבורה, כאשר שבעה מחזרים פוטנציאליים עושים כמיטב יכולתם כדי להרשים אותה ולזכות בתפקיד "הגבר שהיא צריכה".
הבימוי תואר כמשחקי וישיר, מהדהד את הבקשה הלירית.
"Man I Need" יצא גם בפורמט סינגל 7 אינץ' (ויניל).
גרסת הוויניל היא מהדורה בלעדית לחנות, עשויה משיש ירוק בהיר.
Manowar היא להקת הבי מטאל ופאוור מטאל אמריקאית, אשר הוקמה ב־1980 בניו יורק.
Manowar ידועה כלהקה בעלת מילים מאוד מיליטנטיות, המהללות את המלחמה, שפיכות הדמים, והמטאל.
בשיריהם, מתארים חברי הלהקה את עצמם כ"מלכי המטאל".
סמלי הלהקה הם לוחם שרירי האוחז כלי נשק מימי הביניים בידיו.
נשק אחד הוא פטיש מלחמה והשני הוא חרב.
סמל נוסף הוא ה־"סמל של הפטיש" (Sign Of The Hammer).
שירי הקרב שלהם למען המטאל הם למעשה מטפורה לחיי היום-יום בהם האדם נלחם נגד העולם, השחיתות בו ובעיות החיים השונות.
דוגמה לכך היא אלבום הלהקה הנקרא: Fighting The World.
פירוש המילים Man of War הוא "איש מלחמה" באנגלית או ספינת קרב מסוג אוניית קו בצי הבריטי .
הפירוש "איש מלחמה" מייצג בין השאר את האידאולוגיה המיליטנטית של הלהקה.
ג'ואי דימאיו עבד בתור הבסיסט ופירוטכנאי עבור להקת בלאק סבאת' כאשר פגש את הגיטריסט המקורי של Manowar, רוס "הבוס" פרידמן, אשר ניגן בזמן ההוא בלהקה בשם Shakin Street (להקת חימום לבלאק סבאת').
יחד הם העלו את הרעיון ל־Manowar.
מאוחר יותר הם גייסו את אריק אדמס כסולן הלהקה ואת המתופף דוני האמזיק.
מנוור הקליטו את אלבומם הראשון ,Battle Hymns ("המנוני קרב") בשנת 1982. הסינגל מאלבום זה, 'Dark Avenger, הכיל קטע קריינות של אורסון ולס.
לאחר האלבום הזה, Manowar החליפו חברת תקליטים, והוציאו את אלבומם השני ב-1983, Into Glory Ride, שהיה הראשון עם המתופף סקוט קולומבוס (ז"ל).
אלבומם השלישי, Hail To England, הוקלט ועבר מיקס בשישה ימים בלבד.
הלהקה מרבה להופיע באירופה - בעיקר בגרמניה ובולגריה, בדרום אמריקה (ארגנטינה וברזיל) וביפן.
הלהקה מחזיקה בשני שיאי גינס.
השיא הראשון כ"הלהקה הרועשת ביותר בעולם".
בהאנובר, גרמניה 1994, בזמן מסע הופעות לקידום האלבום The Triumph of Steel, הם השתמשו בעשרה טון של מגברים ברוחב של 13 מטרים ו-7 מטרים גובה שקבעו שיא עולמי חדש, 129.5 דציבלים.
באותו הטור הופיעה לראשונה הלהקה ברוסיה שם הם נבחרו ללהקה שהמעריצים היו הכי רוצים לראות תוך שהם משאירים מאחור שמות כמו הביטלס ומייקל ג'קסון.
השיא השני כ"הופעת המטאל הארוכה מאז ומעולם" שנמשכה 5 שעות בהופעת הלהקה בקווארנה, בולגריה 2008.
הלהקה השפיעה על להקת הבלאק מטאל באת'ורי במעבר מסגנון הבלאק מטאל למטאל ויקינגי.
בתאריך 21 במאי 2014 הופיעה להקת Manowar באולם האנגר 11 בתל אביב במסגרת סיבוב ההופעות לקידום אלבומם החדש Kings of Metal MMXIV, הגרסה המחודשת של אלבום פריצת הדרך שלהם.
לקראת סוף ההופעה, בסיסט הלהקה ומקימה, ג'ואי דימאיו אף נשא נאום בעברית לכבוד הקהל, אשר זכה לראות את להקת Manowar בפעם הראשונה בישראל.
בתאריך 1 באוגוסט 2015 הצטרף לשורותיה של הלהקה, הצלם ועורך הווידאו הישראלי תמיר ברנר ועבר להתגורר בניו-יורק.
תמיר צילם את סיבוב ההופעות העולמי של הלהקה מאז 2009 ועד היום.
ההופעה הראשונה שתמיר הפך כצלם רשמי של הלהקה הייתה ב-Magic Circle Festival III אשר התקיימה ב-18 ביולי 2009, לורליי, גרמניה.
תמיר צילם הופעות של הלהקה באירופה, דרום אמריקה וישראל.
הלהקה יצאה בהודעה רשמית ב־27 במאי 2016 על סיבוב ההופעות האחרון "The Final Battle World Tour 2017" לפני פירוק Manowar לאחר 37 שנות פעילות.
(1988) Kings of Metal (אלבום זהב בגרמניה)
ג'ואי דימאיו - גיטרת בס
רוס "הבוס" פרידמן - גיטרה חשמלית
דייוויד שנקל - גיטרה חשמלית
קארל לוגן - גיטרה חשמלית
Maple (מֵייפְל; בעברית: עץ האדר) היא תוכנה המסייעת בפתרון בעיות מתמטיות שונות (לדוגמה חישוב נגזרות ושרטוט גרפים).
Maple משלבת שפת תכנות שייחודית לה עם ממשק של מפרש.
התוכנה מאפשרת חישובים סימבוליים יחד עם חישובים נומריים.
הפיתוח של Maple החל באוניברסיטת ווטרלו בשנת 1980. חוקרים באוניברסיטה התעניינו ברכישת מחשבים שיהיו מספיק חזקים על מנת להריץ את התוכנה Macsyma, אך לבסוף הוחלט לפתח תוכנה שתהיה מסוגלת לרוץ על מחשבים חלשים יותר, ותבצע חישובים אלגבריים-סימבוליים, וכן תהיה זמינה לחוקרים ולסטודנטים.
גרסאות ראשוניות של התוכנה היו זמינות כבר ב-1980. התוכנה הודגמה לראשונה בכנסים מקצועיים בשנת 1982. עד סוף 1983, יותר מ-50 אוניברסיטאות כבר התקינו עותקים של התוכנה.
בשנת 1988 הוקמה חברת Waterloo Maple (ידועה בעיקר כ-Maplesoft) על מנת לעמוד בביקוש הגובר לרישיונות ותמיכה בקרב משתמשי התוכנה.
בתחילה מטרת החברה הייתה הפצה ותמיכה בלבד, אך מאוחר יותר הוקמה מחלקת מחקר ופיתוח, אשר עוסקת בעיקר הפיתוח של התוכנה עד היום.
בשנת 1989 פותחה הגרסה הראשונה של Maple אשר הכילה ממשק גרפי, גרסה 4.3. תחילה הממשק הגרפי היה זמין רק בגרסאות למקינטוש.
Marathon (מרתון) הוא אלבום האולפן העשירי של להקת סנטנה.
באלבום זה השתתף גם הזמר הסקוטי אלכס ליגרטווד.
האלבום הגיע למקום ה-25 במצעד הבילבורד 200 של שנת 1979. הלהיט הבולט באלבום - "You Know That I Love You", הגיע אף הוא למקום ה-35 במצעד הבילבורד 100 של שנת 1980.
"Maps" (בעברית: "מפות") הוא שיר של להקת הפופ רוק האמריקאית מארון 5. השיר יצא לאור ב-16 ביוני 2014 כסינגל הראשון מאלבום האולפן החמישי של הלהקה "V".
השיר מדבר על חיפוש אחר אהבה שאבדה.
בפזמון שר אדם לוין סולן הלהקה "כל הדרכים שלקחת הובילו אליי / לכן אני עוקב אחרי המפה שמובילה אלייך".
הלהקה הופיעה לראשונה עם השיר ב-Bowery Ballroom שבניו יורק ב-20 ביוני 2014.
הקליפ לשיר, שמבוסס על הסרט "ממנטו", שודר לראשונה בערוצי המוזיקה MTV ו-VH1 ב-1 ביולי 2014. הקליפ נוהל על ידי פיטר ברג וצולם ב-12 ביוני, כחודש לפני פרסומו.
Manspreading (בתרגום חופשי לעברית: פישוק רגליים גברי) הוא ביטוי לתנוחת ישיבה בתחבורה ציבורית או במרחב ציבורי אחר, כאשר הרגליים פשוקות באופן שעלול לגרום לאדם הפושק אותן להיצמד לשכניו באופן לא נעים או אף לשבת על יותר ממושב אחד ולדחוק את שכניו ממושביהם.
פרקטיקה זו נפוצה בעיקר אצל גברים.
הן היישום שלה והן הפרקטיקה עצמה זכו לביקורת וגרמו למחלוקות אינטרנטיות במקומות שונים בעולם.
המונח הופיע לראשונה במסגרת קמפיין פמיניסטי נגד פישוק גברי שהתחיל בטאמבלר ב-2013. בינואר 2015 השיקה רשות התחבורה העירונית בניו יורק קמפיין נגד התופעה.
ישיבה באופן שתופס יותר ממושב אחד ומפריע לנוסעים אסורה לפי כללי רשות התחבורה העירונית בניו יורק, ואף מהווה עבירה על החוק שבגינה ניתן להטיל תשלום קנס ואף מאסר.
משטרת ניו יורק עצרה מספר נוסעים בגין תפיסת יותר ממושב אחד כשישבו בפישוק רגליים.
המילה "manspreading" היא הלחם של המילים "גבר" ו"פישוק".
המילה כלולה באתר הרשמי של מילון אוקספורד מאז אוגוסט 2015.
רשות התחבורה בניו יורק (Metropolitan Transportation Authority – MTA) וכן הרשות האזורית בסיאטל ערכו קמפיינים להעלאת מודעות לנושא.
בקמפיין בניו יורק הפוסטרים נושאים סלוגנים כגון "אחי, הפסק לפשק, בבקשה".
ביוני 2017 השיקה רשות התחבורה של מדריד קמפיין נגד manspreading, והתקינו שלטים שמזהירים נגד התנהגות זו בכל אמצעי התחבורה הציבוריים.
אקטיביזם למיגור פרקטיקת הפישוק כולל צילום גברים בתחבורה הציבורית והעלאת התמונות לאינטרנט.
דוגמה לאקטיביזם כזה בישראל הוא בדף "גברים באוטובוסים" בפייסבוק, אשר מפרסם תמונות שנשים שולחות של גברים שהפישוק שלהם מפריע להן בעת נסיעתן.
בעת שמתנגדי הפישוק הגברי מציינים את חוסר הנימוס ואפילו האגרסיביות שבהתנהגות הזו, מבקרי הקמפיינים טוענים שהמתנגדים מתמקדים רק בגברים ומתעלמים מנשים שנוקטות בפרקטיקה זהה.
גם פרקטיקת השיימינג של העלאת תמונות זוכה לביקורת, במיוחד כשאלה מציגות מצב של גבר שתופס מקום באוטובוס או רכבת בהם ישנו הרבה מקום פנוי.
<div>בין הטענות של המתנגדים למונח – הטענה שלגברים אין ברירה אלא לשבת ברגליים פשוקות מסיבות פיזיולוגיות.
יש אף מי שכינו את הפרקטיקה של נשים לתפוס מקום נוסף עבור תיקיהן "womanspreading".
באשר לפרקטיקה הזו של נשים, פעילות פמיניסטיות מציינות שזוהי אכן פרקטיקה קיימת, שנובעת מניסיון לשמור מפני הטרדות מיניות, אך אינן מתייחסות לקיום התופעה בכללותה.
מערכת מידע לניהול רצפת הייצור - MES ר"ת (Manufacturing Execution Systems) היא מערכת ממוחשבת המשמשת בייצור למטרת מעקב ותיעוד תהליך הפיכת חומרי הגלם לתוצרת בתהליך ברצפת הייצור ולשלב תוצרת המוצרים המוגמרים במחסן לקראת משלוחים ללקוחות.
המערכת לניהול רצפת הייצור נמצאת בשכבה בין המערכת לתכנון משאבי הארגון (ERP) לבין בקרת המכונה - SCADA (Supervisory Control And Data Acquisition).
יוצרת את רשומות הנתונים לצורכי ניתוח כיוון שהמערכת מקבלת את הנתונים מבקרי PLC, בקר לוגי מיתכנת, אליה היא מחוברת וקולטת את דיווחי העובדים ברצפת הייצור, וכך ניתן לנתח על סמך הנתונים את התהליכים ותוצאות של תהליך הייצור ולשפר אותם בהתמדה.
המערכת פועלת בזמן אמת וכך מאפשרת שליטה ותגובה עסקית מהירה ולא בדיעבד על אלמנטים מרובים של תהליך הייצור, כגון: תשומות, כוח אדם, מכונות.
פועלת על פני מספר תחומים בשלבי הייצור, לדוגמה: איכות, בקרת ייצור בהתאם להגדרות המוצר, תזמון משאבים, ביצוע אריזה למשלוחים ללקוחות, ניתוח יעילות הייצור, כגון זמן השבתה עבור OEE ויעילות ציוד כוללת (Overall Equipment Effectiveness).
מספקת מידע המסייע למקבלי החלטות במחלקות תפעול ובמחלקות הייצור להבין כיצד התנאים הנוכחיים של רצפת הייצור ניתנים לאופטימיזציה כדי לשפר את תפוקות המפעל.
מאפשרת עקיבות מלאה ותיעוד על כל חומרי הגלם ותהליך הייצור משלב תוצרת בתהליך ועד לשלב התוצרת הגמורה, בנוסף ניתן לבצע ניהול ומעקב אחר כל תנועת מלאי המתבצעת תוך כדי תהליך הייצור, כאשר הניהול והמעקב מבטיח תמונת מלאי מדויקת בכל רגע נתון.
מאפשרת בניית תוכנית אחזקה שנתית למכונות, המתבססת בין השאר על המידע שנאסף על מצב המכונות במפעל.
מאפשרת את הגברת האיכות בתהליכי הייצור והפחתת הפסולת ובעיות האיכות.
המערכת לניהול רצפת הייצור נמצאת בשכבה בין מערכת לתכנון משאבי ארגון לבין בקרת המכונה ומאפשרת בכך את קבלת הנתונים בזמן אמת מהמכונות ומדיווחי העובדים בייצור.
המערכת מאפשרת תחקור של כל הפעולות שבוצעו בעת ייצור המוצר, בדרך זו ניתן לנתח את כל האירועים שהתרחשו בעת הייצור, את כל חומרי הגלם שנצרכו וכן נתוני תהליך הייצור, כמויות שיוצרו, עצירות מכונה ועוד.
המערכת לניהול רצפת הייצור היא הכלי המרכזי לניתוח ביצועי מחלקות התפעול והייצור והסקת מסקנות לגבי צווארי הבקבוק והאפשרויות לשיפור יעילות הייצור בהתמדה.
הבדלים בין מערכות MES ל-ERP
ברצפת הייצור יש עוד הרבה תהליכים ותתי תהליכים ולכן נדרשת מערכת לניהול רצפת הייצור MES.
מדד יעילות ציוד כוללת ליכולות הייצור - OEE
מדד יעילות ציוד כוללת ליכולות הייצור OEE ר"ת (Overall Equipment Effectiveness).
מדד זה מהווה את היחס בין כמות מוצר תקין שייוצר לעומת הכמות הכוללת שניתן היה לייצר באותו פרק זמן.
זוהי מתודולוגיה שמטרתה להניע שיפור בביצועי הציוד, לפרט הפסדי יעילות.
חישוב רמת מדד ה-OEE מורכב ממכפלת האחוזים של שלושה חישובים שונים:
חישוב אובדני הזמינות – השבתת הציוד לטובת אחזקה מתוכננת, ניקיונות, הפסקות, מעבר בין מוצרים שונים ועוד, לוקח בחשבון כמה זמן המכונה לא עבדה בגין בעיות שונות.
חישוב אובדני יעילות –ביצועי המכונה, הפסדי היעילות העיקריים נובעים מתקלות קצרות ומהירות מופחתת בהפעלת הציוד, לוקח בחשבון את הורדת קצב המכונה ותקלות קצרות.
חישוב אובדני איכות – הפסדים הנובעים בעיקר מפחת ומחזור, לוקח בחשבון את כמות הפריטים התקינים מתוך כלל הכמות שיוצרה.
OEE = % אובדני הזמינות X % אובדני יעילות X % אובדני איכות
תוצאת החישוב היא אחוז הזמן שהמכונה עובדת בקצב נומינלי ומייצרת מוצרים באיכות הנדרשת.
ניתן לחשב את מדד OEE בשתי דרכים: כאשר החישוב מבוסס על זמן וכאשר הוא מבוסס יחידות.
מערכת מידע לניהול רצפת הייצור מאפשרת לחשב את המדד ולשפר בהתמדה את תוצאת המדד על ידי ניתוח סיבות ומקורות אובדני הזמינות, היעילות והאיכות.
Manic (בעברית: מאניה) הוא אלבום האולפן השלישי של הזמרת-יוצרת האמריקאית הלסי.
האלבום יצא לאור ב-17 בינואר 2020, על ידי חברת התקליטים קפיטול רקורדס.
בתחילת חודש מרץ 2019, הודיעה הלסי כי אלבום האולפן השלישי שלה צפוי לצאת במהלך שנת 2019 וכי היא רוצה שהוא יהיה "מושלם מתמיד".
רצועה שאינה נכללה באלבום, "Nightmare", יצא ב-17 במאי 2019. במהלך אחת מסצנות הווידאו קליפ לשיר "Nightmare", ראו את הלסי אוחזת בעיתון ובו קוראת "MANIC" וסצנה אחרת בה היא מחזיקה שלט ובו הופיע הכיתוב "H3 / AI / 10--2019", שחלקם משערים כרמז לכך שהאלבום יצא באוקטובר 2019.
ב-7 באוגוסט, היא הצהירה כי האלבום הוא "עולם הפנטזיה הדיסטופי פחות" וכי הוא משקף את השקפת עולמה הנוכחית.
ב-12 בספטמבר, חפשה הלסי את שמו של האלבום "Manic", במדיה החברתית שלה, יחד עם קישור רשמי לאתר עם כותרת האלבום.
בנוסף האתר הכיל וידאו בשידור חיי של הזמרת מציירת את עטיפת האלבום.
ב-3 בדצמבר, חשפה הולסי את רשימת הרצועות, ועלתה בשידור חי בעמוד האינסטגרם שלה, זמן קצר לאחר מכן כדי לחשוף פרטים על האלבום ולענות על שאלות מעריצים.
במהלך השידור החי, היא הצהירה שהאלבום מאוד אישי ובו האמירה, "אני מרגישה שאתם באמת נתנו לי את ההזדמנות השנה לבטא את עצמי יותר ולהיות עצמי באופן שאני לא יודע אם אני הרגשתי באמת שהצלחתי מאז האלבום הראשון שלי".
היא גם הצהירה שהמעריצים יזכו לפגוש חלק ממנה שהיא ממש התרגשה להציג.
כשנשאלה מה השיר האהוב עליה, היא אמרה שהשיר האישי ביותר הוא "More", ולא היכולת לבחור רק אחד, היא ציינה כמה מהפייבוריטים שלה שכוללים "I Hate Everybody", "929", "Killing Boys", ו-"Dominic's Interlude".
"Without Me" - יצא לאור ב-4 באוקטובר 2018, כסינגל ראשון מתוך האלבום.
עם יציאתו נכנס השיר אל המקום ה-1 במצעד הבילבורד הוט 100, וה-3 במצעד הסינגלים הבריטי.
"Graveyard" - יצא לאור ב-13 בספטמבר 2019, כסינגל שני מתוך האלבום.
עם יציאתו נכנס השיר אל המקום ה-43 במצעד הבילבורד הוט 100, וה-29 במצעד הסינגלים הבריטי.}
"You Should Be Sad" - יצא לאור ב-10 בינואר 2020, כסינגל שלישי מתוך האלבום.
עם יציאתו נכנס השיר אל המקום ה-5 במצעד השירים שבאירלנד.
"Clementine" - יצא לאור ב-29 בספטמבר 2019, כסינגל שיווקי ראשון מתוך האלבום.
"Finally // Beautiful Stranger" - יצא לאור ב-6 בדצמבר 2019, כסינגל שיווקי שני מתוך האלבום.
"Suga's Interlude" - יצא לאור ב-6 בדצמבר 2019, כסינגל שיווקי שלישי מתוך האלבום.
מגזין Genius דירג את האלבום במקום ה-12 ברשימתם "25 האלבומים הטובים ביותר של 2020 עד כה"
מקוםתאריםמכירותארצות הברית (RIAA)פלטינה1,000,000הולנד (NVPI)זהב20,000מקסיקו (AMPROFON)זהב30,000נורווגיה (IFPI Norway)פלטינה20,000קנדה (Music Canada)פלטינה80,000 מכירות + הזרמת מדיה בלבד
מדינהתאריך יציאהפורמטגרסהחברת תקליטיםמקורעולם17 בינואר 2020הזרמת מוזיקה • הורדה דיגיטלית • תקליטורמהדורת דלוקסקפיטולתקליטמהדורה רגילה14 בפברואר 2020קלטת שמעמהדורת דלוקס11 בספטמבר 2020תקליט29 בספטמבר 2020סטרימינג • הורדה דיגיטליתמהדורה מחודשת
Maniac (בעברית: מַניָאק) הוא סינגל שהוקלט על ידי הזמרת-יוצרת האמריקאית ג'נה אייקו, מתוך אלבום האוסף Def Jam Presents: Direct Deposit Vol.
2. השיר יצא לאור ב-17 בנובמבר 2016, על ידי חברת התקליטים דאף ג'אם, כסינגל מתוך אלבום האוסף.
השיר נכתב על ידי ג'נה אייקו, ביג שון ודיטייל והופק על ידי ג'נה אייקו, דיטייל והפיסטאפים.
רולינג סטון סקרו את השיר באופן מקיף ואמרו עליו כי "השיר הוא הסינגל הראשון מאלבומה המשוער של אייקו שצריך ככל הנראה לצאת בקרוב.
בשיר, נשמעת אייקו תוקפנית מתמיד".
הווידאו קליפ הרשמי של השיר פורסם ביוטיוב ב-11 בינואר 2017, כמה שבועות לאחר צאתו כסינגל.
הקליפ צבר למעלה מ-680 אלף צפיות בסך הכול.
מדינהתאריך יציאהפורמטחברת תקליטיםמקורעולם17 בנובמבר 2016הזרמת מוזיקה • הורדה דיגיטליתדאף ג'אם
"Manzara" הוא שיר שהוקלט על ידי הזמרת-יוצרת הטורקייה איילין ג'ושקון ביחד עם הזמרת-יוצרת האנדה ינר.
השיר הפך ללהיט בין-לאומי והקליפ שלו נחשב לאחד מהנצפים בהיסטוריה של טורקיה.
השיר הגיע למקום הראשון בטורקיה טופ 20 והיה לאחד מהלהיטים המצליחים ביותר במדינה בשנת 2018.
במקור, הוציאה ג'ושקון את אלבומה (2018), ב-27 באפריל 2018, תוך שבחרה להוציא את שיר הנושא "Sinsirella", כסינגל המוביל מתוכו.
בהמשך, נחשף כי הקליטה שיר ביחד עם האנדה ינר, שהיווה כסינגל השני מתוך האלבום ולווה בווידאו קליפ מצליח שעזר בקידום האלבום.
הווידאו קליפ הנלווה של "Manzara" הועלה לערוץ היוטיוב הרשמי של איילין ג'ושקון ב-4 במאי 2018, ביום צאתו של השיר כסינגל.
בתחילתו, ניתן לראות את השתיים כשהן בסצנה מעצימה, תוך שהן לבושות בבגדים שעוצבו במיוחד עבורן.
בהמשך הקליפ, ניתן לראותן כשהן מחליפות תלבושות שוב ושוב.
נכון לאוגוסט 2023 עומד מונה הצפיות של הקליפ על למעלה מ-170 מיליון צפיות.
אזורתאריך יציאהפורמטחברת תקליטיםמקורכלל העולם4 במאי 2018הזרמת מוזיקה • הורדה דיגיטליתAC
"Maniac" (בעברית: "מניאק") הוא סינגל שהוקלט על ידי הזמר-יוצר האמריקאי קונאן גריי, כרצועה השלישית מתוך אלבום בכורתו, Kid Krow.
השיר נכתב על ידי גריי, יחד עם מפיקו, דן ניגרו.
השיר יצא לאור ב-24 באוקטובר 2019 על ידי חברת התקליטים "ריפבליק רקורדס", כסינגל השלישי מתוך האלבום.
השיר הוסמך לפלטינה באוסטרליה, ארצות הברית, ברזיל וקנדה.
בתחילת 2020, השיר הצליח ברדיו להיטים עכשוויים הבנילאומי.
נכון למרץ 2020, השיר עומד על 90 מיליון השמעות בספוטיפיי.
השיר צבר פופולריות רבה בפלטפורמת הטיקטוק, ונכנס למצעד 25 הטרנדים המובילים של האפליקציה.
גריי החל לכתוב את השיר לאחר שקיבל הודעות טקסט מבת זוגו לשעבר בה היא מתנצלת שהפיצה שמועה עליו.
הלן ארליך ממגזין המוזיקה "Affinity" כתבה על תיארה את השיר כ"גלגול עיניים מלא זעם".
אף על פי שהשיר הוצא רשמית באוקטובר 2019, השיר נכלל ברשימת השירים הטובים ביותר לשנת 2020 של הבילבורד.
"Maps" (בעברית: "מפות") הוא שיר שהוקלט על ידי הזמרת האירית לזלי רוי.
השיר יצג את אירלנד באירוויזיון 2021.
ב-5 במרץ 2020, רשות השידור האירית הכריזה כי רוי נבחרה לייצג את אירלנד באירוויזיון 2021, עם השיר "Story of My Life".
ב-17 בדצמבר רשות השידור האירית הודיעה כי רוי תייצג את אירלנד גם באירוויזיון 2021. ב-19 בפברואר 2021, נחשפה כותרת השיר, "Maps".
ב-26 בפברואר 2021, השיר יצא באופן רשמי.
ב-18 במאי 2021, רוי ביצעה את השיר בחצי הגמר הראשון של התחרות וכשלה להעפיל לגמר, לאחר שהגיעה למקום ה-16 והאחרון עם 20 נקודות.
במשחקי וידאו המשתמשים ביצירת עולם אקראי, זרע המפה הוא מספר קצר (יחסית) או מחרוזת טקסט המשמשת ליצירה אקראית של עולם המשחק ("מפה").
המשמעות היא שאף על פי שהמפה שנוצרה ייחודית לזרע הספציפי שנבחר ועשויה לשקול הרבה, אפשר לאפס מפה שלא השתנתה באופן ניכר, או שניתן לשנות את המפה בין שחקן לשחקן, רק על ידי ציון זרע המפה.
משחקים המשתמשים בייצור אקראי וכוללים תמיכה בקביעת המפה על ידי זרע כוללים את Ark: Survival Evolved, Factorio, מיינקראפט, SCP – Containment Breach ובנוסף את גרסת שולחן העבודה של Terraria.
במיוחד עבור מיינקראפט, ישנם אתרי אינטרנט ומאמרים המוקדשים לשיתוף זרעים שנמצאו כמייצרים מפות מעניינות.
ניתן להשתמש בזרעים ספציפיים מראש בעת Speedrun שבהם יש סיכוי גבוה יותר לקבל דברים שיעזרו לסיים את המשחק יותר מהר.
Many Shades of Black (בעברית: גוונים רבים של שחור) הוא שיר של להקת הראקונטורים.
הוא מופיע כרצועה השמינית באלבומה השני, Consolers of the Lonely.
"Many Shades of Black" הוא הסינגל השני מתוך האלבום וזאת, בנוסף לכך שהוא היה זמין בפורמט ויניל בגודל 7 אינץ'.
עטיפת הסינגל מציגה את מרי טוד לינקולן או את אברהם לינקולן, בהתאם לדרך בה מביטים בעטיפה.
בנוסף לכך, היה זמין השיר להורדה דיגיטלית דרך משחק הווידאו, Rock Band 2.
הסינגל הופץ בגרסה מיוחדת בה השתתפה הזמרת-יוצרת הבריטית אדל.
אדל ביצעה את הגרסה הזו בשידור חי מספר פעמים, כולל במהלך סיבוב ההופעות שלה, "An Evening with Adele", והוא נכלל במהדורת הדלוקס של אלבומה הרביעי, 19. גרסתה של אדל נוגנה במהלך הפרק "Wild Alaskan Salmon", ב-90210 (פרק 6, עונה 2).
"Many Shades of Black" זכה להצלחה מתונה במצעדי הבילבורד, כאשר הגיע למקום ה-37 במצעד שירי הרוק המודרניים.
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-20 מיליון השמעות.
מדינהתאריך יציאהפורמטחברת תקליטיםמקורעולם25 באוגוסט 2008הזרמת מוזיקה • הורדה דיגיטליתהאחים וורנר • ת'ריד מאן
Map of the Soul: 7 (בעברית: "מפת הנשמה: 7") הוא אלבום האולפן הרביעי בשפה הקוריאנית של להקת הבנים הדרום קוריאנית BTS.
הוא יצא לאור ב-21 בפברואר 2020, תחת הוצאת Big Hit Entertainment.
האלבום הוא ההרחבה למיני-אלבום שלהם Map of the Soul: Persona והוא מכיל 5 מהשירים שלו.
על פי Gaon, נמכר Map of the Soul: 7 בלמעלה מ-4.1 מיליון עותקים בתשעת הימים הראשונים לפרסומו, וכך שבר את שיא האלבום הנמכר ביותר בהיסטוריה של דרום קוריאה.
הסינגל "On" דורג במקום הרביעי במצעד הבילבורד הוט 100 - הדירוג הגבוה ביותר לשיר קיי-פופ אי פעם.
אזור תאריך יציאה פורמט חברת תקליטים מקור עולמי 21 בפברואר 2020 תקליטור צפון אמריקה אירופה 24 בפברואר 2020
Maneater הוא סינגל של הצמד האמריקאי Hall & Oates, מתוך אלבום האולפן ה-11 שלהם, H2O.
השיר הגיע למקום הראשון במצעד בילבורד הוט 100 ב-18 בדצמבר 1982. הוא נשאר במקום הראשון במשך ארבעה שבועות, יותר מהסינגל של הצמד "Kiss on My List" משנת 1980, שנשאר במקום הראשון במשך שלושה שבועות.
ג'ון אוטס הסביר שטבעי להניח שהמילים עוסקות באישה, אבל השיר נכתב במקור "על ניו יורק של שנות ה-80. הוא עוסק בחמדנות, קמצנות ועושר מקולקל.
אבל יש לנו את זה בסביבה של בחורה כי זה יותר קשור.
זה משהו שאנשים יכולים להבין.
זה מה שאנחנו עושים כל הזמן".
הקליפ של השיר נפתח עם אישה (אלכסנדרה דאנקן) שצועדת, והלהקה מנגנת באולפן.
האישה מוצגת בשמלת מסיבות יחד עם יגואר שחור.
Mano Suave (בעברית: יָד רַכָּה) הוא אלבום האולפן השלישי של הזמרת-יוצרת הישראלית יסמין לוי.
האלבום יצא לאור בהפצה בין-לאומית בשנת 2007, על ידי חברת התקליטים וורלד וילג'.
באלבום נכלל הלהיט "Una Noche Mas" שצבר מיליוני השמעות בספוטיפיי וביוטיוב והוא אחד משירי החותם של לוי.
בסך הכול, צבר האלבום למעלה מ-22 מיליון השמעות בספוטיפיי והוא אחד מהאלבומים הישראליים המושמעים ביותר בהיסטוריה.
האלבום יצא בפורמט של תקליטור בלבד והופץ בישראל בשנת 2007 גם כן במהדורה מיוחדת עם עטיפה אחרת.
מדינהתאריך יציאהפורמטחברת תקליטיםמקורישראל2007תקליטורוורלד וילג'כלל העולםקונקטינג קאלצ'רס
Map of the Soul: Persona הוא המיני-אלבום השישי של להקת הבנים הדרום קוריאנית BTS.
הוא שוחרר ב-12 באפריל 2019, דרך ביג היט אנטרטיינמנט עם "Boy with Luv" כסינגל המוביל שלו.
זהו ההמשך לאלבומים שלהם משנת 2018: Love Yourself: Tear ו-Love Yourself: Answer, והקדים את סיבוב ההופעות העולמי של הלהקה .
הזמר האמריקאי לאוב השתתף בגרסה לשיר "Make It Right" שיצאה ב-18 באוקטובר 2019, כסינגל השני של האלבום.
המיני-אלבום הופיע במקום הראשון בבילבורד 200 האמריקאי, מה שהפך את BTS ללהקה הראשונה מאז הביטלס שיש לה שלושה אלבומים במקום הראשון בתוך פחות משנה.
האלבום גם עמד בראש מצעדי בריטניה, סקוטלנד, ניו זילנד ואוסטרליה, מה שהפך את BTS לאמן הקוריאני הראשון שהגיע למקום הראשון בכל אחת מהמדינות הללו.
יתרה מכך, האלבום מכר 3.2 מיליון עותקים בחודש אחד, מה שהפך אותו ל, שהחליף את בעל השיא הקודם שהחזיק בו 24 שנים.
Map of the Soul: Persona הוכרז לראשונה על ידי BTS ב-11 במרץ 2019, הזמנות מוקדמות החלו ב-13 במרץ.
המיני-אלבום סימן "עידן חדש" בדיסקוגרפיה של הלהקה, לאחר השלמת סדרת Love Yourself שלה בשנת 2018 עם יציאת האלבומים Love Yourself: Tear ו-Love Yourself: Answer.
האלבום היה אמור לצאת לפני שהלהקה יצאה לחלק הארכה של סיבוב ההופעות העולמי שלה Love Yourself, בשם .
ב-27 במרץ הוציאה הקבוצה את "טריילר הקאמבק" הרשמי לאלבומה, בשם שלימים יהפוך לפתיח למיני-אלבום.
הסולו בוצע על ידי RM, מנהיג BTS, ותואר על ידי נטלי מורין מ- כ"שיר צבעוני ודינאמי" ו"מתחבר לנושא ההתבגרות והגילוי העצמי של הלהקה", במילים כמו "מי אני?
זאת השאלה ששאלתי כל חיי", "אני מכיר את הפגמים שלי...
מה שעצוב הוא שלא נמאס לי מכך".
ב-31 במרץ, ביג היט הוציאה את השתיים הראשונות מתוך ארבעת הקבוצות של תמונות קונספט שסומנו כגרסאות 1–4. "גרסה 1" הראתה את "BTS מסתובבים בתא צילום", עם צילומי סולו "המציגים כל חבר במגוון תנוחות".
"גרסה 2" הדגישה "צדדים שונים של כל חבר ב-BTS", כפי שתואר על ידי בילבורד.
שתי הגרסאות האחרונות שוחררו ב-3 באפריל.
"גרסה 3" הראתה את חברי הלהקה מצטלמים עם ורדים בחדרים בעלי גוון ורדרד.
"גרסה 4" הציגה אותם בפוזות עם ענבים או תותים כשהם לבושים בבגדים ותכשיטים אלגנטיים.
ב-7 באפריל, הלהקה פרסמה את טיזר הקליפ הראשון, שחשפה שהזמרת האמריקאית הלסי תשתתף באחד השירים באלבום וששם השיר יקרא "Boy With Luv".
יום אחד לאחר מכן, ב-8 באפריל, הקבוצה הוציאה את רשימת השירים ואת עטיפת האלבום וחשפה את שבע השירים של המיני-אלבום.
ב-10 באפריל, BTS הוציאו את הטיזר האחרון, השני של השיר, שהכיל דגימה ארוכה יותר של השיר.
גרסה חדשה לשיר הצד ב' "Make It Right", בהשתתפות הזמר האמריקאי לאוב, שוחררה ב-18 באוקטובר כסינגל השני מהאלבום.
האלבום עצמו מבוסס על הספר "Jung's Map of the Soul", המדבר על התיאוריות הפסיכולוגיות של קרל יונג.
הסינגל המוביל, "Boy with Luv" המבוצע בשיתוף הפעולה עם הלסי, תואר כשיר פאנק פופ על אושר ואהבה.
הוא מקביל לשיר אחר שלהם, "Boy in Luv".
בווידאו קליפ ל- הופיעו מילים כמו "פרסונה", "צל" ו"אגו" שמתייחסות ישירות לתיאוריות של קארל יונג.
הוא תואר כשיר שמנסה לענות על השאלה "מי אני?".
"Mikrokosmos" ו-"Home" הם שירים המוקדשים למעריצים.
"Home" מדבר על כך שהמעריצים הם הבית שמנחם את BTS כשהם עייפים ובודדים.
"Mikrokosmos" הוא הכתיב ביוונית של המילה "מיקרוקוסמוס", ומשמעות השם הקוריאני של השיר, "소우주" זהה.
BTS הסבירו כי הרעיון של "Mikrokosmos" הוא "לצבוע את העולם באנושיות".
השותף לכתיבה של "Mikrokosmos", ריאן לורי, הפועל בתחום המוזיקה תחת השם קולקיד, סיפר שכתב את ריף הגיטרה המיוחד של השיר בחדר השינה שלו ב-3 לפנות בוקר, ואמר שהעבודה עם BTS "שנתה את חייו, פשוטו כמשמעו".
"Make It Right" הוא שיתוף פעולה בין BTS ואד שירן, ו-"Jamais Vu" הוא שיר שבוצע על ידי החברים ג'יי-הופ, ג'ין, וג'ונגקוק.
המיני-אלבום כולל גם התייחסויות למיתולוגיה היוונית, עם שיר בשם "Dionysus", המתייחס לדיוניסוס, אל הענבים והיין היווני, ותמונות הקונספט שלהם המתארות כמה מהחברים אוחזים בענבים.
הוא תואר כשיר היפ הופ חזק עם קצב אינטנסיבי, המושפע משמעותית מרוק, אפקטים של וקודר וכולל את האדליבים המטלטלים של ג'ין לאורך השיר.
סרטון ההקדמה שהושמע לפני הופעת הלהקה ב בהונג קונג רמז על שם האלבום עוד לפני ההכרזה הרשמית.
דווח שהאלבום הוא "תחילתו של פרק חדש" עבור הלהקה, והראשון בסדרת אלבומים חדשה.
ב-27 במרץ שוחרר הטריילר לאלבום בשם .
השיר בוצע עלי RM, מנהיג BTS.
הטריילר לשיר "Boy with Luv" בהשתתפות הזמרת האמריקאית הלסי שוחרר ב-7 באפריל 2019. טריילר הטיזר השני שוחרר ב-10 באפריל והכיל חלק ארוך יותר מתוך "Boy with Luv".
BTS הופיעו במספר הופעות בטלוויזיה ובתוכניות חיות כדי לקדם את Map of the Soul: Persona.
הקבוצה ביצעה את "Boy with Luv" בפעם הראשונה ב-13 באפריל 2019, בסאטרדיי נייט לייב והיו האמן האסייתי הראשון שהופיע בשידור חי בתוכנית.
הפעם הראשונה ש-BTS ביצעו את "Boy with Luv" יחד עם הלסי הייתה בטקס פרסי המוזיקה של בילבורד לשנת 2019. ב-15 במאי, BTS פתחו את סדרת הופעות הקיץ של התוכנית בוקר טוב אמריקה בסנטרל פארק ב עם ביצועים ל-"Boy with Luv" ו-"Fire".
ב-16 במאי, BTS שיחזרו את הופעת הבכורה האיקונית של הביטלס בטלוויזיה בארצות הברית משנת 1964 בביצוע בשחור-לבן של "Boy with Luv" בלייט שואו עם סטיבן קולבר.
הם גם שרו את "Make it Right" באותה תוכנית ב-18 במאי.
ב-21 במאי, BTS הופיעו בגמר של The Voice וביצעו את "Boy with Luv".
הם גם ביצעו את השיר בחצי הגמר הרביעי של של Britain Got Talent ב-30 במאי.
לאחר מכן נסעו BTS ליפן ל.
2" ו-"N.O" שפורסמו ב-2013 וב-2014 בהתאמה ולאחר מכן המשיכו עם השירים מתוך האלבום "Boy with Luv", "" ו-"Dionysus".
יומיים לאחר מכן, BTS הופיעו בג'ינגל בל KIIS-FM בלוס אנג'לס, וביצעו את "Mic Drop" משנת 2017 יחד עם "Boy with Luv" ו-"Make it Right".
הופיעו בדרום קוריאה ב- וב ב-25 וב-27 בדצמבר בהתאמה, לפני שנסעו לטיימס סקוור בניו יורק שם פתחו את השנה החדשה עם הופעות ל-"Make it Right" ו-"Boy with Luv" ב.
Map of the Soul: Persona קיבל ביקורות חיוביות בדרך כלל ממבקרים.
ב-Metacritic, המקצה דירוג ממוצע משוקלל מתוך 100 ביקורות של מבקרים מהמיינסטרים, קיבל Map of the Soul: Persona ציון ממוצע של 74 על סמך 11 ביקורות.
ניל זי יאנג מ-AllMusic נתן ביקורת חיובית על האלבום, וקבע, "למרות שזה רק החלק הראשון של הפאזל, בפני עצמו, Map of the Soul: Persona היא חגיגה הולמת לקבוצה בראש הפעילות שלה".
ריאן דאלי מ-NME כתבה כי "Map of the Soul: Persona מעופף בצורה מרשימה ומלוכדת מז'אנר לז'אנר, אבל נשמע בטוח יותר מאי פעם".
דאגלס גרינווד מהאינדיפנדנט, לעומת זאת, העניק לאלבום ביקורת מעורבת, והצביע על כך ש"הם עומדים על שתי הרגליים גם כשהם שחקני משנה ועדיין בטוחים לחלוטין בסאונד שלהם" אבל "המוזיקה, מבחינת הפקה, נופלת קצת בין הכיסאות בכל הנוגע לפריצת דרך".
לפי , המפיצה של Map of the Soul: Persona, ההזמנות המוקדמות של המיני-אלבום עלו על 2.68 מיליון עותקים במהלך חמשת הימים הראשונים של תקופת ההזמנה המוקדמת.
המספר עודכן מאוחר יותר ל-3.07 מיליון ב-11 באפריל, יום לפני יציאת המיני-אלבום.
בקוריאה הדרומית, המיני-אלבום רשם 2.13 מיליון מכירות בשבוע הראשון, המספר הגבוה ביותר עבור אמן במדינה מאז שמצעדי האנטאו החלו לעקוב אחרי מכירות שבועיות.
Map of the Soul: Persona הגיע הישר למקום הראשון ב כשכל שירי האלבום נכנסים ל, כולל הסינגל המוביל "Boy With Luv", שהופיע לראשונה במקום ה-17 והגיע למקום הראשון בשבוע שלאחר מכן.
השירים "Mikrokosmos" ו-"Make It Right" הופיעו לראשונה במקום ה-31 וה-39 בהתאמה והגיעו לעשירייה הראשונה בשבוע המצעד השני, במקום השמיני והעשירי בהתאמה.
Map of the Soul: Persona מכר 3,229,032 עותקים בחודש הראשון שלו בקוריאה הדרומית, מה שהופך אותו לגרסה הנמכרת ביותר במצעד המוזיקה של גאון מאז הקמתו ב-2011. המיני-אלבום הפך גם ל, ועבר את אלבומו של משנת 1995, Wrongful Encounter.
במאי 2019, האלבום קיבל תואר מיליון×3 מגאון על מעל לשלושה מיליון מכירות בסך הכל.
BTS הם הקבוצה הראשונה שקיבלה את התואר.
בממלכה המאוחדת, המכירות באמצע השבוע של Persona היו גבוהות יותר מהמכירות בשבוע הראשון של שלושת האלבומים הקודמים של BTS שנכנסו ל-20 הגדולים ביחד, כולל Love Yourself: Tear, אלבום ה-BTS היחיד שהגיע לעשירייה הראשונה בבריטניה.
Map of the Soul: Persona הפך בסופו של דבר לאלבום הראשון של BTS בבריטניה, כמו גם למוצר המוזיקלי הקוריאני הראשון שהגיע למקום הראשון, עם 26,500 יחידות שוות ערך לאלבום, 68% מהן (כ-18,020 אלבומים) הגיעו ממכירות טהורות.
הסינגל המוביל של המיני-אלבום "Boy with Luv" הופיע לראשונה במקום ה-13 במצעד הסינגלים הבריטי, והפך לשיר הראשון של BTS שהגיע ל-15 הגדולים בבריטניה.
שני שירים נוספים מ-, "Mikrokosmos" ו-"Make It Right", הופיעו לראשונה במצעד הסינגלים במקום ה-71 וה-74 בהתאמה.
המיני-אלבום הופיע במקום הראשון במצעד האלבומים של ARIA באוסטרליה, והפך לאלבום הראשון בראש המצעדים המושר בשפה אסייתית.
זהו האלבום הרביעי של BTS שנכנס לעשרת הגדולים באוסטרליה, אחרי שלושת האלבומים שלהם מסדרת : Love Yourself: Her, Love Yourself: Tear, ו-Love Yourself: Answer, שיצאו ב-2017 ו-2018. "Boy with Luv" הופיע לראשונה במקום העשירי במצעד הסינגלים של ARIA, והפך לסינגל הראשון של BTS שהגיע למקום הראשון באוסטרליה.
בארצות הברית, Map of the Soul: Persona הופיע לראשונה במקום הראשון בבילבורד 200 עם 230,000 יחידות שוות ערך לאלבומים, כולל 196,000 מכירות אלבומים טהורות, והפך לשבוע הגדול ביותר של הלהקה במונחים של יחידות.
השיר היה בזמנו השיר עם המיקום הגבוה ביותר במצעדים של BTS והשיר השני שנכנס לעשרת הגדולים אחרי "Fake Love", שהגיע למקום ה-10, והפך אותם לקבוצת הקיי-פופ הראשונה שהכניסה שני שירים לעשרת הגדולים, כמו גם לאמן הקוריאני השני, אחרי סיי.
"Make It Right" נכנס גם הוא להוט 100 והופיע לראשונה במקום ה-95 עם 11,600 מכירות טהורות והפך את BTS לאמן הקוריאני הראשון ששני שירים שלו מופיעים במצעד בו-זמנית.
כל השירים מהמיני-אלבום הופיעו במצעד השירים הדיגיטליים עם 82,100 רכישות במצטבר לכל שבעת שירי האלבום.
האלבום קיבל תואר זהב על ידי RIAA ב-22 באוגוסט, על מכירה של למעלה מחצי מיליון יחידות, והוא האלבום השני שלהם שהגיע להישג זה, אחרי Love Yourself: Answer מ-2018.
עם מכירות גלובליות חזקות - אך מדווחות פחות - של 2.5 מיליון יחידות אלבום טהורות, Map of the Soul: Persona נבחר כאלבום השלישי הנמכר ביותר בשנת 2019 על ידי הפדרציה הבין-לאומית לתעשייה הפונוגרפית.
מבחינה גלובלית, Map of the Soul: Persona היה גם אלבום הלהקה הנמכר ביותר, שני רק ל- של .
בהתייחסות להצלחתו הביקורתית והמסחרית של האלבום ברחבי העולם, IFPI ציין את BTS כאחד האמנים הנמכרים ביותר לשנת 2019, מה שהפך אותם לאמן הקוריאני הראשון שהצליח להגיע להישג זה במשך שנתיים ברציפות.
רשימת השירים לפי הערות האלבום הפיזי.
"Intro: Persona" נקרא גם "Persona" בתקופת טרום ההפצה שלו.
הקרדיט למפיק פרד גיבסון הוא תחת השם המעוצב כ-"FRED".
"Jamais Vu" מעוצב באותיות קטנות.
הקרדיטים לפי הערות האלבום הפיזי.
+פרסיםמעניק הפרסשנהפרסתוצאהפרסי המוזיקה האסייתית של Mnet2020אלבום השנה - רבעון שניהאלבום המסחרי של השנהאלבום בונסאנגאלבום דיסאנג2020פרס בונסאנגאלבום דיסאנג
+רשימות סוף שנהמקום הפרסוםרשימהדירוגAllMusicסקירת שנת 2019 של AllMusic: אלבומי פופ אהובים—בילבורד25 אלבומי הקיי-פופ הטובים ביותר לשנת 2019: בחירות המבקרים16Consequence of Sound50 האלבומים המובילים לשנת 201932NME50 האלבומים הטובים ביותר לשנת 201936אלבומי הפופ הטובים ביותר לשנת 2019—
אזורתאריך יציאהפורמטחברת תקליטיםקוריאה הדרומית12 באפריל 2019תקליטור • הורדה דיגיטלית • הזרמת מוזיקהביג היט • אירופהביג היט • איריבר • קולומביהצפון אמריקהעולמיהורדה דיגיטלית • הזרמת מוזיקהביג היט
"Maneater" הוא שיר של הזמרת הקנדית נלי פורטדו מתוך אלבום האולפן השלישי שלה, Loose (2006).
השיר נכתב על ידי פורטדו, ג'ים בינז ומפיקיו טימבלנד ודנג'ה.
הוא נשלח לרדיו מיינסטרים בארצות הברית ביולי 2006. הסגנון המוזיקלי וההפקה של השיר נוצרו בהשראת שיר באותו השם של Hall & Oates וממוזיקה אחרת משנות ה-80.
השיר זכה לביקורות חיוביות מטעם מבקרי המוזיקה, כאשר רובם השוו אותו לשירים של מדונה ודפש מוד משנות ה-80. מחוץ לאמריקה הצפונית, "Maneater" הפך לאחד משיריה הפופולריים ביותר של פורטדו, כשהוא מוביל את המצעדים בממלכה המאוחדת ודורג בשיאו בעשירייה הפותחת במצעדים ברחבי אירופה ואוסטרליה.
השיר הפך ללהיט מועדונים באמריקה הצפונית אך הצליח פחות מבחינה מסחרית מהסינגל המוביל "Promiscuous".
הווידאו קליפ הנלווה של השיר בוים בידי הבמאי האמריקאי אנתוני מנדלר וצולם בלוס אנג'לס.
בארצות הברית הוקרן הקליפ בבכורה ב- ב-6 בספטמבר 2006, וקיבל "בכורה ראשונה" ב-Total Request Live של MTV ב-8 בספטמבר.
השיר נכלל ברשימת השירים של סיבוב ההופעות השלישי של פורטדו, "Furtado Get Loose Tour".
"Maneater" היה אחד השירים הראשונים שעליהם עבדו פורטדו וטימבלנד בדה היט פקטורי קרייטריה במיאמי.
פורטדו תיארה את השיר כאנלוגיה לאופן שבו היא שילבה את "האנרגיה היצירתית" של טימבלנד וצוות ההפקה שלו ב-Loose.
בעת יצירת האלבום, הושפעו פורטדו וטימבלנד מעבודותיהם של מוזיקאים משנות ה-80 כמו Talking Heads, בלונדי, מדונה, הפוליס ויורית'מיקס.
ההפקה הסופית של הרצועה התעכבה לאחר שרמקול עלה באש בחדר הבקרה של האולפן.
פורטדו אישרה שהייתה שרפה באולפן בעת שהיא הקליטה את הרצועה, וחשפה שהיא הותירה אותה מבוהלת בצורה שהשפיעה עליה מאוד.
היא חששה שמשהו בצליל המוזיקה גרם לשרפה, ובמשך זמן מה פחדה מכדי להמשיך לעבוד על זה.
היא הצהירה: "פחדנו מהקצב שלו.
הרגשנו שיש בו את השטן, או משהו כזה.
פסחנו עליו במשך זמן מסוים, עד שהיה לנו האומץ להקליט אותו שוב.
מישהו כמעט קיבל כוויות מדרגה ראשונה".
פורטדו תיארה את "Maneater" כ"שיר קוטור-פופ", והסבירה שהוא "מאוד אופנתי, סגנוני ועכשווי".
בריאיון ל-MTV News, היא השוותה את השיר לאכילה מופרזת של עוגת גבינה: "יש לשיר קצב רועש ומטורף, והשירה מטמטמת ורועשת.
הרבה אנשים אומרים שזה נשמע כמו Peaches , בגלל ההגשה והשירה המפחידה".
פורטדו הקליטה רמיקס של "Maneater" עם הראפר ליל ויין, שהופיע באלבום האוסף Remix & Soundtrack Collection של טימבלנד.
גרסה זו שימשה גם במהלך הופעות טלוויזיוניות רבות של "Maneater".
באוסטרליה, התקליטור הופץ בשני פורמטים, אם כי לגרסה אחת (הסינגל הבין-לאומי) הייתה הפעלה מוגבלת ביותר ולא הייתה זמינה באופן נרחב.
התקליטור של "Maneater" שהופץ באוסטרליה כולל עטיפה של "Crazy" מאת נארלס בארקלי שהוקלט בתוכנית לייב לאונג' המשודרת ב-BBC Radio 1. במסגרת התוכנית, "Maneater" הוקלט שלוש פעמים, על ידי פאניק!
אט דה דיסקו, בייסמנט ג'אקס ובוי קיל בוי, שהגרסה שלה נכללה באלבום Radio 1's Live Lounge.
"Maneater" הוא שיר בעל קצב מהיר המשלב אלקטרו וסינת'ים משנות ה-80 וביט המכוון יותר לסוגת הדאנס.
בשיר יש השפעות בולטות של רוק וסינת'-פופ והוא קשור מבחינה לירית לאופן שבו אנשים "נמשכים לעצמם" כשהם מביטים במראה.
היא הצהירה: "ל[זה] באמת יש חיים משלו; זה גורם לך לזוז".
מקורות בתקשורת השוו אותו לסינגל מאת Hall & Oates מ-1982 באותו שם, שפורטדו ציטטה כבעל השפעה על השיר שלה.
השיר בעל קצב דאנס והוא נכתב בסולם סי במול מינור.
ל-"Maneater" יש מהלך הרמוני בסיסי של Gb-Fm-Ab-Bbm.
"Maneater" זכה לשבחים מטעם מבקרי המוזיקה.
רוב שפילד מרולינג סטון הצהיר שאמנם השיר אינו גרסת כיסוי לשיר של Hall & Oates, אך "בעל השפעה חזקה מספיק כדי להעפיל עליו ולהוות לו מעין סרט המשך".
סטיבן תומאס ארלוויין מ-AllMusic, ציטט את "Maneater" כגולת הכותרת של המהפך של פורטדו, אך האמין שלא משנה כמה פורטדו שרה על מין, היא לא נשמעת סקסית ואינה "מייצרת הרבה חום גשמי".
ביל לאמב מ-About.com העניק לשיר 3.5 מתוך 5 כוכבים, שיבח את "הקצב החובט העוצמתי והפזמון הקליט בטירוף", אך ראה שהוא חוזר על עצמו ומתאים יותר לרחבת הריקודים מאשר תחנות הרדיו.
בביקורת שפורסמה ב-IGN נכתב שהוא מזכיר את : "הניסיון הבוטה לנצל את [] מוביל לכך שהוא לא נשמע אחיד ומקורי".
השיר דורג מאוחר יותר כסינגל העשרים הטוב ביותר משנת 2006 ברשימה שפורסמה בווילג' ווייס.
"Maneater" היה זמין להורדה דיגיטלית (דרך חנות האייטונס של אפל) ב-22 במאי 2006. הוא הופץ על גבי תקליטור כמקסי סינגל ב-26 במאי באוסטריה, גרמניה ושווייץ, וב-5 ביוני בממלכה המאוחדת ושווקים אחרים באירופה.
הוא הופיע לראשונה במקום השמיני במצעד הסינגלים הבריטי שבוע לפני יציאתו הפיזית, ושבוע לאחר מכן (ב-11 ביוני 2006) הוא הגיע למקום הראשון במצעד.
"Maneater" היה הסינגל השביעי הנמכר ביותר בממלכה המאוחדת ב-2006, עם 296,000 עותקים שנמכרו ממנו בסך הכול.
בתחילת 2007, חוקי המצעד שונו כדי לאפשר לרצועות שאינן נכללות בסינגלים פיזיים להופיע במצעד הסינגלים עצמו, וכתוצאה מכך "Maneater" נכנס לאחר מכן שוב לארבעים העליונים על סמך הורדות דיגיטליות בלבד.
איגוד תעשיית ההקלטות הבריטי (BPI) העניק ל-"Maneater" את תואר הזהב על מכירות של למעלה מ-400,000 עותקים בסך הכול.
השיר הפך ללהיט במקומות אחרים באירופה, ודורג בחמישייה הפותחת באוסטריה, שווייץ, גרמניה, אירלנד ונורווגיה, בעשירייה הפותחת בבלגיה, פינלנד והולנד ובעשרים העליונים בצרפת.
"Maneater" שודר בטלוויזיה הלאומית של ארצות הברית באירוע Fashion Rocks ב-8 בספטמבר 2006. הוא נכנס למצעד הבילבורד הוט 100 ודורג במקום ה-62, הבכורה הגבוהה ביותר באותו השבוע, והגיע בשיאו למקום ה-16; הוא גם דורג בעשרים העליונים במצעד שירי הפופ.
"Maneater" הגיע למקום הראשון במצעד שירי הדאנס קלאב, אך הוא לא זכה להצלחה מסחרית בארצות הברית כמו הסינגל הקודם, "Promiscuous", שהגיע למקום הראשון בכל שלושת המצעדים.
הסינגל הופיע לראשונה במצעד הסינגלים האוסטרלי ב-25 בספטמבר ודורג בחמישייה הפותחת בשבוע שלאחר מכן, והגיע בשיאו למקום השלישי.
בהמשך, קיבל את תואר הזהב מטעם איגוד תעשיית ההקלטות האוסטרלי (ARIA).
בקנדה, שם "Promiscuous" כבר צעד בראש מצעד הסינגלים, "Maneater" הגיע למקום ה-22 ב-23 בנובמבר 2006 (בשבוע החמישה-עשר ליציאתו).
הביצועים הנמוכים שלו יוחסו להוצאה מוגבלת של סינגל התקליטור שלו, שנמכר דרך קמעונאים כבר כחלק מ-"".
"Maneater" היה הרצועה הדיגיטלית השנייה הנמכרת ביותר ב-2006 בקנדה – מאחורי "You're Beautiful" של ג'יימס בלאנט – עם 66,607 עותקים שנמכרו בסך הכול.
"Maneater" היה מועמד לפרס המוזיקה של MTV אירופה לשנת 2006 בקטגוריית "השיר הטוב ביותר".
הוא זכה גם בפרס המוזיקה של NRJ לשנת 2007 בקטגוריית "השיר הבין-לאומי הטוב ביותר".
את הקליפ הרשמי ביים אנתוני מנדלר.
הוא מציג את מתמודד ה-So You Think You Can Dance לשעבר, ג'מיל מקגי, בתור רקדן.
פורטדו נאלצה לקבוע מפגשי תרגול נוספים עבור הריקוד שלה בקליפ.
לקליפ אין עלילה מהותית, ולפי בקשתה של פורטדו, מתמקד בו-זמנית בחגיגה ובפרודיה של "קלישאת ה-maneater".
הוא מתחיל בפורטדו שמחפשת את הדני הענק שלה, טובי, שברח באמצע הלילה ברובע תעשייתי נטוש לכאורה של עיר ללא שם.
היא עוקבת אחרי הכלב לתוך מרתף של בניין אפל ורעוע, שם היא נתקלת בהמון שקט של אנשים באמצע מה שחדשות MTV תיארו כ"מסיבה בסגנון מועדון קרב".
פורטדו ממקמת את עצמה באמצע הקהל, וכשהפעימה הראשונית של השיר מתנגנת, היא מתחילה לרקוד לאותם הצלילים ומביטה לכיוונים שונים.
לקראת סוף הקליפ היא עולה לגג הבניין ורוקדת כשברקע השמש מתחילה לזרוח.
בסופו של דבר, היא עוזבת את המסיבה עם עלות השחר, ומוצאת את הכלב שלה יושב בראש המדרגות ליד היציאה של הבניין.
"אני אוהבת ללכת על הצד המסוכן של החיים", אמר פורטדו על מהלך צילום הקליפ.
בארצות הברית, הקליפ הוקרן בבכורה ב-Yahoo!
Music ב-6 בספטמבר 2006, וקיבלה "מבט ראשון" ב-Total Request Live של MTV ב-8 בספטמבר.
הוא הופיע לראשונה בספירה לאחור של עשרת הסרטונים המובילים של התוכנית ב-11 בספטמבר והגיע בשיאו למקום התשיעי בסך הכול, ונשאר בספירה לאחור במשך שלושה ימים רצופים.
בנוסף לכך, הקליפ נכנס לספירה לאחור של MuchMusic בקנדה בשבוע שהסתיים ב-22 בספטמבר, והוא הגיע למקום הראשון בשבוע שהסתיים ב-8 בדצמבר.
בטקס פרסי הווידאו קליפים של MTV לשנת 2007, פורטדו הייתה מועמדת בקטגוריית "האמנית של השנה" עבור "Maneater" ו-"Say It Right".
מקוםתאריםמכירותאוסטרליה (ARIA)זהב35,000ארצות הברית (RIAA)פלטינה ×22,000,000בלגיה (BEA)זהב25,000גרמניה (BVMI)פלטינה300,000דנמרק (IFPI Danmark)פלטינה8,000הממלכה המאוחדת (BPI)פלטינה ×21,200,000מקסיקו (AMPROFON)פלטינה60,000קנדה (Music Canada)פלטינה ×2160,000שוודיה (GLF)פלטינה20,000שווייץ (IFPI Switzerland)זהב15,000 מכירות + הזרמת מדיה בלבד
אזורתאריך יציאהפורמטחברת תקליטיםמקורגרמניה26 במאי 2006תקליטור • מקסי סינגליוניברסלהממלכה המאוחדת5 ביוני 2006תקליט 12 אינץ' • מקסי סינגלפולידורצרפת3 ביולי 2006תקליטוראוסטרליה18 בספטמבר 2006מקסי סינגליוניברסלארצות הברית26 בספטמבר 2006רדיו קצבי עכשוויגפן10 באוקטובר 2006תקליט 12 אינץ'גפן • מוזלי
"Mani vuote" (בעברית: "ידיים ריקות") הוא סינגל שהוקלט על ידי הזמרת האיטלקייה אנג'לינה מנגו.
את השיר הוציאו ב-13 במרץ 2023 לאור חברות התקליטים לה טרמה ו-BMG, כסינגל השני מתוך המיני-אלבום השני שלה, Voglia di vivere.
הוא נכתב על ידי המבצעת בלבד והופק על ידי משילאנגלו.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-8.6 מיליון השמעות.
הוא הגיע למקום ה-100 במצעד הפזמונים השבועי של איגוד תעשיית ההקלטות האיטלקי (FIMI).
Maps.me היא אפליקציה לנייד עבור אנדרואיד, iOS ו־BlackBerry OS אשר מספקת מפות ושירותי ניווט לא מקוונים המתבססים על נתונים מ-OpenStreetMap, ועל כן היא שימושית במיוחד עבור מטיילים ומשתמשים המעוניינים לנווט באזורים עם גישה מוגבלת לאינטרנט.
האפליקציה נוצרה במקור על ידי חברת הסטארט-אפ השווייצרית MapsWithMe אשר לה מחלקת פיתוח בבלארוס, והפכה זמינה לציבור לראשונה בשנת 2011. החברה נרכשה ב-2014 על ידי חברת הטכנולוגיה הרוסית Mail.Ru.
בשנת 2015, האפליקציה הפכה לאלפיקציית קוד פתוח, המאפשרת למפתחים ולתורמים להציע שינויים לקוד המקור של האפליקציה.
בשנת 2020, האפליקציה נמכרה לחברת Daegu Limited אשר שינתה את ממשק המשתמש ואת התוכן של האפליקציה.
"Mantissa" הוא שיר שהוקלט על ידי הזמרת היוונייה מרינה סאטי.
הוא יצא לאור ב-19 במאי 2017, בהוצאת חברת התקליטים 314 רקורדס, כסינגל שלא מתוך אלבום אולפן.
השיר הגיע למקום הראשון במצעד הפזמונים השבועי של יוון.
השיר נכתב על ידי מיכאל "מת'" קווינליס והופק על ידי סאטי.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-4.7 מיליון השמעות.
השיר מציג סיפור אהבה נלהב ורומנטי דרך דמותה של מגדת עתידות, המנבאת כי על הדובר להתגבר על מכשולים ואתגרים כדי לזכות באהובתו.
הוא מתאר מסע כמעט מיתי, שבו עליו לעוף, לחצות ימים ולהתמודד עם קשיים כמו בדידות וסערות.
הדובר מבטא את נכונותו להיאבק כנגד כל הסיכויים כדי למצוא את אהובתו ולזכות באהבתה.
הפזמון מדגיש את כוח הרצון שלו, את מסירותו ואת הנכונות שלו להתעלות מעל מגבלות פיזיות ונפשיות למען המטרה הזו.
בסיום, הוא מבין כי לא רק שעליו להגיע אליה, אלא גם להעניק לה צבעים ומשמעות, רומז לכך שאהבה דורשת לא רק מאמץ אלא גם טיפוח הדדי.
הווידאו קליפ הרשמי של השיר פורסם ב-19 במאי 2017. נכון לינואר 2025 עומד מונה הצפיות של הקליפ על כ-59 מיליון צפיות.
מקוםתאריםמכירות יוון (IFPI Greece) זהב 6,000
"Mansion" (בעברית: אחוזה) הוא אלבום הבכורה של הראפר האמריקאי NF, שיצא ב-31 במרץ 2015, תחת חברת התקליטים Capitol CMG.
האלבום כולל שיתופי פעולה עם פלורי, ג'רמיה קרלסון מלהקת "The Neverclaim" ו.
NF הסביר ששם האלבום הוא "Mansion (אחוזה)", משום ש"האחוזה היא התודעה שלי ומייצגת את מחשבותיי ואת מאבקיי, וכל חדר הוא שיר מלא במילים ובחוויות מחיי".
דייוויד ג'פריס מאתר AllMusic, שנתן לאלבום ציון של ארבעה כוכבים כתב כי NF "סיפק את הסחורה בבכורה המדהימה הזו".
קווין הוסקינס מאתר "Jesus Freak Hideout", שהעניק לאלבום חמישה כוכבים, כתב: "אני לא מחלק ביקורות של חמישה כוכבים לעיתים קרובות, אבל אני לא מוצא דבר אחד באלבום הזה שאני לא אוהב".